laion/Wikipedia-Exotic huggingface dataset:
সোলতান

সোলতান বিংশ শতাব্দীর প্রথমার্ধে ভারত উপমহাদেশে প্রকাশিত একটি পত্রিকা। কলকাতায় ১৯২৬ সালে এই পত্রিকা প্রকাশিত হয়। ১৯২৮ সাল পর্যন্ত পত্রিকা চালু ছিল। তবে ইতিপূর্বে ১৯০৩ থেকে ১৯০৪ সাল পর্যন্ত সাপ্তাহিক পত্রিকা হিসেবে সোলতান প্রকাশিত হয়েছে। ইমাম গাজ্জালির রচিত কিমিয়ায়ে সাআদাত গ্রন্থের বাংলা অনুবাদক মীর্জা মোহাম্মদ ইউসুফ আলী এই পত্রিকা প্রকাশে পৃষ্ঠপোষকতা করেছিলেন। এতে মুসলিম বিশ্বের আদর্শ ও খবরকে গুরুত্ব দেয়া হত। প্রখ্যাত পণ্ডিত ও রাজনীতিবিদ মনিরুজ্জামান ইসলামাবাদী ছিলেন পত্রিকার সম্পাদক। ইসমাইল হোসেন সিরাজী ও আশরাফ আলি খান পত্রিকার সাথে যুক্ত ছিলেন। সোলতান পত্রিকায় আরবি সিন (আরবি:س) হরফের প্রতিবর্ণীকরণের ক্ষেত্রে বাংলা ছ হরফ ব্যবহৃত হত। আরবি-ফার্সি হরফ বাংলায় প্রতিবর্ণীকরণ হুবহু সম্ভব না হওয়ায় মনিরুজ্জামান ইসলামাবাদীও এই মত সমর্থন করতেন। সোলতান, বাংলাপিডিয়া
ইরফান শুক্কুর

ইরফান শুক্কুর (জন্ম ২২ মে ১৯৯৩) হলেন একজন বাংলাদেশী প্রথম শ্রেণী ও লিস্ট এ ক্রিকেটার। তিনি বাংলাদেশের চট্টগ্রামে জন্ম গ্রহণ করেন। ২০১৯ এর নভেম্বরে তিনি ২০১৯-২০ বঙ্গবন্ধু বিপিএলে খেলার জন্য রাজশাহী রয়্যালস এর খেলোয়াড় হিসেবে নির্বাচিত হন। "Bangladeshi Domestic Wicket Keeper and Batsman, Irfan Sukkur Profile"। cricketnumbers.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-২৫।  "Lists of matches and detailed statistics for Irfan Sukkur"। thecricketer.com। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-১০-২৫।  "Irfan Sukkur"। cricketarchive.com। সংগ্রহের তারিখ ২০১৫-১০-২৫।  "BPL draft: Tamim Iqbal to team up with coach Mohammad Salahuddin for Dhaka"। ESPN Cricinfo। সংগ্রহের তারিখ ১৮ নভেম্বর ২০১৯।  ক্রিকেট প্রবেশদ্বার ইরফান শুক্কুরের ক্রিকইনফো প্রোফাইল
সৈকত আলী

সৈকত আলী (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি মানিকগঞ্জে জন্মগ্রহণ করেন। "Shykat Ali"। bpllivescore.com। ২০১৬-০৪-২৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৩।  "BPL: Shakib to lead Rangpur, Mushfiq Sylhet, Tamim Ctg"। thedailystar.net। সংগ্রহের তারিখ ২০১৬-০৩-২৩।  ক্রিকেট প্রবেশদ্বার সৈকত আলীর ক্রিকইনফো প্রোফাইল
মেহেদী মারুফ

মেহেদী মারুফ (জন্ম: ৪ এপ্রিল ১৯৮৮) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি অফব্রেক বোলার এবং ডানহাতি ব্যাটসম্যান। তিনি টাঙ্গাইলে জন্মগ্রহণ করেন। "'Just a lot of luck'"। thedailystar.net। সংগ্রহের তারিখ ২০১৬-০৩-২৩।  "Mehedi Maruf, Bangladeshi Domestic Cricketer Profile"। cricketnumbers.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৩।  ক্রিকেট প্রবেশদ্বার মেহেদী মারুফের ক্রিকইনফো প্রোফাইল মেহেদী মারুফের ক্রিকেট আর্কাইভ প্রোফাইল
আবু সায়েম

আবু সায়েম চৌধুরী (জন্ম: ১১ আগস্ট ১৯৯৬) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন উইকেট-রক্ষক এবৎ ডানহাতি ব্যাটসম্যান। তিনি ভোলায় জন্মগ্রহণ করেন। "Abu Sayem Chowdhury"। marssil.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৩।  "Nineteen overseas players picked in BPL draft"। espncricinfo.com। সংগ্রহের তারিখ ২০১৬-০৩-২৩।  "Abu Sayeem"। thecricketer.com। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৩।  "Abu Sayeem"। pcb.com.pk। সংগ্রহের তারিখ ২০১৬-০৩-২৩।  আবু সায়েমের ক্রিকইনফো প্রোফাইল আবু সায়েমের ক্রিকেট আর্কাইভ প্রোফাইল
১৯৮৬ শীতকালীন এশিয়ান গেমস

১৯৮৬ শীতকালীন এশিয়ান গেমস হল একটি বহু ক্রীড়া প্রতিযোগিতা যা এশিয়ান শীতকালীন গেমসের ১ম আসর হিসাবে ১৯৮৬ সালের ১ মার্চ থেকে ৮ মার্চ জাপানে সাপ্পোরোতে অনুষ্ঠিত হয়। এশিয়ার বহু ক্রীড়া প্রতিযোগিতা এশিয়ান গেমসের শীতকালীন সংস্করনের প্রস্তাব প্রথম করে, ১৯৮২ সালে জাপানি অলিম্পিক কমিটি। এবং সেই সাথে ১৯৭২ শীতকালীন অলিম্পিক সফলভাবে আয়োজনের পূর্ব অভিজ্ঞতা ও অবকাঠামো থাকায়, ১৯৮৪ সালে সিউলে অনুষ্ঠিত এশিয়া অলিম্পিক কাউন্সিলের সাধারণ সভায় জাপানের সাপ্পোরোতে প্রথম এশিয়ান শীতকালীন গেমস আয়োজনের সিদ্ধান্ত হয়। এতে ৭টি ক্রীড়ায় ৩৫ টি বিষয়ে প্রতিযোগিতা অনুষ্ঠিত হয়, যাতে ৭টি দেশের ৪৩০ জন প্রতিযোগি অংশ নেয়। ১৯৮৬ এশিয়ান শীতকালীন গেমসে ৪টি ক্রীড়া ৭টি বিভাগে ৩৫ টি বিষয়ে প্রতিযোগিতা অনুষ্ঠিত হয়। আলপাইন স্কিং (৪) (বিস্তারিত) বায়াথলন (৩) (বিস্তারিত) ক্রস-কান্ট্রি স্কিং (৬) (বিস্তারিত) ফিগার স্কেটিং (৪) (বিস্তারিত) আইস হকি (১) (বিস্তারিত) শর্ট ট্রাক স্পীড স্কেটিং (৮) (বিস্তারিত) স্পীড স্কেটিং (৯) (বিস্তারিত) নমুনা প্রদর্শিত ক্রীড়া স্কী জাম্পিং (১) (বিস্তারিত) ১৯৮৬ এশিয়ান শীতকালীন গেমস ৭টি দেশের ৪৩০ জন প্রতিযোগি অংশ নেয়।  চীন (৬৩)  হংকং (৪)  ভারত (১৪)  জাপান (৯২)  মঙ্গোলিয়া (৪)  উত্তর কোরিয়া (৫১)  দক্ষিণ কোরিয়া (৬৫)       স্বাগতিক জাতি World of Chinese Stamps and Philatelic Items ওয়েব্যাক মেশিনে আর্কাইভকৃত ১৩ ডিসেম্বর ২০০৬ তারিখে (ইংরেজি ভাষায়) 1st Winter Asian Games - Olympic Council of Asia's Official Website ওয়েব্যাক মেশিনে আর্কাইভকৃত ১১ ডিসেম্বর ২০০৬ তারিখে (ইংরেজি ভাষায়) AWAGOC News ওয়েব্যাক মেশিনে আর্কাইভকৃত ২০ সেপ্টেম্বর ২০০৭ তারিখে (ইংরেজি ভাষায়)
১৯৯০ শীতকালীন এশিয়ান গেমস

১৯৯০ শীতকালীন এশিয়ান গেমস হল এশিয়ান শীতকালীন গেমসের ২য় আসর। প্রতিযোগিতাটি ১৯৯০ সালের ৯- ১৪ মার্চ জাপানের সাপ্পোরোতে অনুষ্ঠিত হয়। ২য় শীতকালীন এ গেমসের মুল আয়োজক ছিল ভারত কিন্ত কারিগরী ও আর্থিক সংকটের কারণে ১৯৮৯ সালে ভারত জাপানকে আয়োজনের অধিকার হস্তান্তর করে। এবারের আসরে নতুন তিনটি দেশসহ ৯টি দেশ অংশগ্রহণ করে। ১৯৯০ এশিয়ান শীতকালীন গেমসে ৪টি ক্রীড়া ৬টি বিভাগে ৩৩ টি বিষয়ে প্রতিযোগিতা অনুষ্ঠিত হয়। ১৯৯০ বিশ্ব ফিগার স্কেটিং চ্যাম্পিয়নশিপের কারণে ফিগার স্কেটিং সাময়িকভাবে বাদ দেওয়া হয়। এবং স্কী জাম্পিং পুনরায় নমুনা প্রদর্শিত ক্রীড়া হিসাবে অন্তর্ভুক্ত করা হয়। আলপাইন স্কিং (৪) (বিস্তারিত) বায়াথলন (৩) (বিস্তারিত) ক্রস-কান্ট্রি স্কিং (৬) (বিস্তারিত) আইস হকি (১) (বিস্তারিত) শর্ট ট্রাক স্পীড স্কেটিং (১০) (বিস্তারিত) স্পীড স্কেটিং (৯) (বিস্তারিত) নমুনা প্রদর্শিত ক্রীড়া স্কী জাম্পিং (১) (বিস্তারিত) ১৯৯০ এশিয়ান শীতকালীন গেমস ৯টি দেশের ৩১০ জন প্রতিযোগি অংশ নেয়। ইরান, ফিলিপাইন ও চীনা তাইপে প্রথম বারের মত অংশগ্রহণ করে। প্রতিযোগিতায় অংশগ্রহণ না করা দেশ হংকং প্রতিযোগিতায় একজন ফিগার স্কেটার্স প্রতিনিধি পাঠায়, যা ছিল খেলার একমাত্র অফিসিয়াল প্রতিনিধি।  হংকং       স্বাগতিক জাতি শীতকালীন এশিয়ান গেমসের প্রতিবেদন ওয়েব্যাক মেশিনে আর্কাইভকৃত ২১ আগস্ট ২০১২ তারিখে (ইংরেজি ভাষায়)
শহীদ জিয়া শিশু পার্ক

শহীদ জিয়া শিশু পার্ক রাজশাহী শহরের একটি অন্যতম বিনোদন কেন্দ্র। রাজশাহী জেলা সদরের নওদাপাড়া বড় বনগ্রামে এই শিশু পার্কটি অবস্থিত। পার্কটি নির্মাণের জন্য ১৯৯৫ সালে রাজশাহী সিটি কর্পোরেশন একটি প্রকল্প গ্রহণ করে। ঐ প্রকল্পে আইটেম ছিল মাত্র ৫টি। বিভিন্ন জটিলতার কারণে ঐ প্রকল্প বাস্তবায়ন হয়নি। বর্তমান প্রকল্পেরে ভিত্তিতে নির্মিত পার্কের ভিত্তি প্রস্তর স্থাপন করা হয় ২০০৫ সালের ৯ই ফেব্রুয়ারি। তবে পার্ক স্থাপনের কাজ শুরু হয় ২০০৪ সালের ফেব্রুয়ারিতে। ২০০৬ সালের ফেব্রুয়ারির ১ তারিখে পার্কটি সর্ব সাধারণের জন্য পরীক্ষামূলকভাবে খুলে দেয়া হয়। স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া ২০০৬ সালের ফেব্রুয়ারির ২৫ তারিখে আনুষ্ঠানিকভাবে পার্কটি উদ্বোধন করেন। শহীদ জিয়া শিশু পার্কটি নির্মাণে ব্যয় করা হয় ১১ কোটি টাকারও বেশি। ১২.২১ একর জায়গা জুড়ে পার্কটিতে স্থাপন করা হয়েছে ১৯ টি আইটেমের ৭০ টি গেমস প্লে। আইটেমগুলো হচ্ছে মেরী গো রাউন্ড, মিনি রেলকার, মনোরেল স্কাই বাইক, ফ্লুম রাইডস, অক্টোপাস, সুপার সুইং, বাম্পার কার, বাম্পার বোট, কিডি রাইডস, ফিজিওলজিক্যাল গেমস, থ্রিডি মুভি থিয়েটার, পেডেল বোট, বাউন্সি ক্যাসেল, হর্স রাইড, ফ্রগ জাম্প, হানি সুইং, প্যারাট্রুপার, টি কাপ ও ব্যাটারী কার। হ্রদের মাঝখানে কৃত্রিম পাহাড় তৈরি করে পার্কটির সৌন্দর্য বৃদ্ধি করা হয়েছে। পাহাড়ের ভিতর দিয়ে ‍মিনি রেলকার যাবার জন্য দুপাশে দুটি ব্রিজ নির্মাণ করা হয়েছে। বিচিত্র জন্তুর মুখ এবং বরফ ঘর সদৃশ বেশ সুন্দর প্রবেশদ্বারের সঙ্গে আছে দোতলা ভবনের কার্যালায়। এই ভবনের দোতলায় নামাজের ঘর আছে। বিভিন্ন জীবজন্তু ও কারুকার্য খচিত সীমানা প্রাচীর নজর কাড়ার মত। পার্কের ভিতর বিভিন্ন জায়গায় পুরুষ ও মহিলাদের জন্য পৃথক টয়লেট, পৃথক দুটি ড্রেসিং রুম আছে। ভিতরের আইটেমগুলো উপভোগ করার টিকিটের জন্য তিন দিকে তিনটি কাউন্টার আছে। পার্ক থেকে বেরুনোর গেটটি অক্টোপাস সদৃশ। শহীদ জিয়া শিশু পার্ক এর মধ্যে তৈরি কৃত্রিম দ্বীপ শহীদ জিয়া শিশু পার্ক এর রাইড ভুবনমোহন পার্ক পুঠিয়া রাজবাড়ী রহনপুর অষ্টভূজি ইমারত ছোট সোনা মসজিদ "Rajshahi - মূলপাতা - City Portal of Rajshahi, Bangladesh"। erajshahi.gov.bd। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৬।  "রাজশাহী জেলা"। দর্শনীয় স্থান। রাজশাহী জেলা প্রশাসন। ১২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৬।
কাজী ইমদাদুল হক

কাজী ইমদাদুল হক (৪ নভেম্বর ১৮৮২ – ২০ মার্চ ১৯২৬) ছিলেন ব্রিটিশ ভারতের একজন বাঙালি লেখক ও শিক্ষাবিদ। কাজী ইমদাদুল হক ১৮৮২ সালে বেঙ্গল প্রেসিডেন্সির খুলনার পাইকগাছা উপজেলার গদাইপুর গ্রামে (বর্তমান বাংলাদেশ) জন্মগ্রহণ করেন। তার পিতা কাজী আতাউল হক আসামের জরিপ বিভাগে চাকরি করতে করতেন এবং পরবর্তীতে খুলনার ফৌজদারি আদালতের মোক্তার নিযুক্ত হন। ১৯০০ সালে কাজী ইমদাদুল হক কলকাতা প্রেসিডেন্সি কলেজ থেকে বিএ সম্পন্ন করেন। ১৯১৪ সালে তিনি বিটি পরীক্ষায় উত্তীর্ণ হন। ১৯০৪ সালে কাজী ইমদাদুল হক কলকাতা মাদ্রাসায় শিক্ষক হিসেবে যোগ দেন। এর দুই বছর পর ১৯০৬ সালে আসামের শিলং বিভাগে শিক্ষাবিভাগের উচ্চমান সহকারী হিসেবে যোগ দেন। ১৯০৭ সালে তিনি ঢাকা মাদ্রাসার শিক্ষক হন। ১৯১১ সালে তিনি ঢাকা টিচার্স ট্রেনিং কলেজে ভূগোলের অধ্যাপক হন। এরপর ১৯১৪ সালে ঢাকা বিভাগে মুসলিম শিক্ষা সহকারী স্কুল পরিদর্শক হিসেবে যোগ দেন। ১৯১৭ সালে তাকে কলকাতা ট্রেনিং স্কুলের প্রধান শিক্ষক হিসেবে নিযুক্ত করা হয়। ১৯২১ সালে তিনি সদ্য প্রতিষ্ঠিত ঢাকা বোর্ডের সুপারিন্টেনডেন্ট হন। আমৃত্যু তিনি এই পদে বহাল ছিলেন। শিক্ষাবিভাগে তার যোগ্যতাপূর্ণ‌ কর্মের স্বীকৃতি হিসেবে ব্রিটিশ সরকার ১৯১৯ সালে তাকে খান সাহেব ও ১৯২৬ সালে খান বাহাদুর উপাধিতে ভূষিত করে। কাজী ইমদাদুল হক সাংবাদিকতার সাথে জড়িত ছিলেন। তার সম্পাদনায় নবনূর পত্রিকা প্রকাশিত হত। ১৯০৩ থেকে ১৯০৬ সাল পর্যন্ত এই পত্রিকা প্রকাশিত হয়েছে। পত্রিকায় তার সাথে মোহাম্মদ হেদায়াতুল্লাহ, মোহাম্মদ আসাদ আলি ও আরো অনেকে জড়িত ছিলেন। ১৯২০ সালের মে মাসে তার সম্পাদনায় শিক্ষাবিষয়ক মাসিক শিক্ষক পত্রিকা প্রকাশিত হয়। পরবর্তী তিন বছর এই পত্রিকা প্রকাশিত হয়েছে। এছাড়াও বঙ্গীয় মুসলমান সাহিত্য পত্রিকা প্রকাশনার সাথে তিনি জড়িত ছিলেন। এই পত্রিকা প্রকাশের উদ্দেশ্যে বঙ্গীয় মুসলমান সাহিত্য সমিতি কর্তৃক গঠিত ছয় সদস্যের কমিটিতে তিনি সভাপতি ছিলেন। কমিটির বাকি সদস্যরা ছিলেন মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ। কাজী ইমদাদুল হক কবিতা, উপন্যাস, প্রবন্ধ, শিশুসাহিত্য রচনা করেছেন। বাংলার মুসলিম সমাজের কল্যাণ সাধনের উদ্দেশ্যে তিনি সাহিত্যকর্মে নিয়োজিত হয়েছিলেন। আবদুল্লাহ উপন্যাসের জন্য তিনি অধিক খ্যাত। তার রচিত গ্রন্থসমূহের মধ্যে রয়েছে: আঁখিজল (১৯০০) মোসলেম জগতে বিজ্ঞান চর্চা (১৯০৪) ভূগোল শিক্ষা প্রণালী (দু'খণ্ড, ১৯১৩, ১৯১৬) নবীকাহিনী (১৯১৭) প্রবন্ধমালা (১৯১৮) কামারের কাণ্ড" (১৯১৯) আবদুল্লাহ (১৯৩২) আলেক্সান্দ্রিয়ার প্রাচীন পুস্তকাগার আবদুর রহমানের কীর্তি ফ্রান্সে মুসলিম অধিকার আলহামরা পাগল খলিফা ‘আবদুল্লাহ’ উপন্যাসটি লেখকের জীবদ্দশায় সম্পূর্ণ বা প্রকাশ হয়নি। তিনি এ উপন্যাসটি জীবনের শেষান্তে শুরু করলেও শেষ করে যেতে পারেননি। পরবর্তীতে তার খসড়ার ভিত্তিতে উপন্যাসটি সম্পূর্ণ করা হয় এবং তা ১৯৩২ সালে গ্রন্থাকারে প্রকাশিত হয়। ১৯৬৮ সালে কেন্দ্রীয় বাংলা উন্নয়ন বোর্ড (আজকের বাংলা একাডেমি) আবদুল কাদিরের সম্পাদনায় প্রকাশ করে 'কাজী ইমদাদুল হকের রচনাবলি'। অধুনা সৈয়দ আবুল মকসুদের সম্পাদনায় 'শুদ্ধস্বর' প্রকাশনী তার রচনাবলী প্রকাশ করেছে।[তথ্যসূত্র প্রয়োজন] বাংলাদেশের লেখক, সরকারি কর্মকর্তা ও উপদেষ্টা কাজী আনোয়ারুল হক (১৯০৯-২০০১) ছিলেন কাজী ইমদাদুল হকের পুত্র। কাজী ইমদাদুল হক ১৯২৬ সালের ২০ মার্চ কলকাতায় মৃত্যুবরণ করেন। কাজী ইমদাদুল হক, বাংলাপিডিয়া নবনূর, বাংলাপিডিয়া বঙ্গীয় মুসলমান সাহিত্য পত্রিকা, বাংলাপিডিয়া কাজী আনোয়ারুল হক, বাংলাপিডিয়া বাংলাদেশের লেখক পরিচিতি[স্থায়ীভাবে অকার্যকর সংযোগ]
মোহাম্মদ নওয়াজ

মোহাম্মদ নওয়াজ (উর্দু: محمد نواز‎‎; জন্ম: ২১ মার্চ, ১৯৯৪) রাওয়ালপিন্ডিতে জন্মগ্রহণকারী বিশিষ্ট পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিং করেন। ঘরোয়া প্রথম-শ্রেণীর ক্রিকেটে ন্যাশনাল ব্যাংক অব পাকিস্তান এবং কোয়েটা গ্ল্যাডিয়েটর্সের প্রতিনিধিত্ব করছেন তিনি। এছাড়া, পাকিস্তানের অনূর্ধ্ব-১৫, ১৯ ও ২৩ দলসহ রাওয়ালপিন্ডি, রাওয়ালপিন্ডি রামসের পক্ষে খেলেছেন। ২০১৬ সালের পাকিস্তান সুপার লীগে কোয়েটা গ্ল্যাডিয়েটর্স দলের সাথে চুক্তিবদ্ধ হন। প্রতিযোগিতার প্রথম চারটি খেলার মধ্যে দু'টিতেই ম্যান অব দ্য ম্যাচের পুরস্কার পেয়েছিলেন তিনি। ফলশ্রুতিতে পাকিস্তান দলে খেলার জন্য ডাক পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য পাকিস্তান ক্রিকেট দলের অন্যতম সদস্য মনোনীত হন। এতে তিনিও অন্তর্ভুক্ত হন। ১৩ অক্টোবর, ২০১৬ তারিখে সিরিজের ২য় টেস্টে ওয়েস্ট ইন্ডিজের বিপক্ষে বাবর আজমের সাথে তারও অভিষেক ঘটে। "Mohammad Nawaz"। ESPN Cricinfo। সংগ্রহের তারিখ ২৫ নভেম্বর ২০১৫।  "Pakistan pick Manzoor, Raees for WT20"। ESPN Cricinfo। সংগ্রহের তারিখ ১০ ফেব্রুয়ারি ২০১৬।  মোহাম্মদ হাফিজ ২০১৬ এশিয়া কাপ পাকিস্তান জাতীয় ক্রিকেট দল ইএসপিএনক্রিকইনফোতে মোহাম্মদ নওয়াজ (ইংরেজি)
সৈয়দ এমদাদ আলী

সৈয়দ এমদাদ আলী (১৮৭৫ - ৩ ডিসেম্বর ১৯৫৬) ছিলেন একজন বাঙালি কবি ও লেখক। তিনি ইসলামি মানবতাবাদের আলোকে সমাজের কল্যাণ কামনায় বিশ্বাসী ছিলেন। সৈয়দ এমদাদ আলী ১২৮২ বঙ্গাব্দের ১ আশ্বিন (১৮৭৫ খ্রিষ্টাব্দ) ঢাকা জেলার বিক্রমপুরের খিলগাঁও গ্রামে নানাবাড়িতে জন্মগ্রহণ করেন। বিক্রমপুরের দামপাড়া তার পৈতৃক নিবাস ছিল। সৈয়দ এমদাদ আলী ১৮৯৫ সালে মুন্সীগঞ্জ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন। এরপর জগন্নাথ কলেজ থেকে তিনি আইএ পাশ করেন। সৈয়দ এমদাদ আলী প্রথমে নেত্রকোণা দত্ত উচ্চ বিদ্যালয়ে শিক্ষক হিসেবে যোগ দেন। এরপর পুলিশ বিভাগে সাব-ইনস্পেক্টর ও ইনস্পেক্টর হিসেবে নিযুক্ত হন। কর্মজীবনের স্বীকৃতি হিসেবে ব্রিটিশ সরকার তাকে খান সাহেব উপাধিতে ভূষিত করে। সৈয়দ এমদাদ আলী গদ্যশিল্পী হিসেবে সুনাম অর্জন করেছিলেন। ছাত্র থাকাকালীন সময় থেকে সাহিত্যের প্রতি উৎসাহী ছিলেন। মোসলেম হিতৈষী, মোসলেম ভারত, সওগাত ও বঙ্গীয় মুসলমান সাহিত্য পত্রিকায় তার কবিতা ও প্রবন্ধ প্রকাশিত হত। তার উল্লেখযোগ্য রচনার মধ্যে রয়েছে: ডালি (১৯১২) তাপসী রাবেয়া (১৯১৭) হাজেরা (১৯২৯) সাহিত্যচর্চা ছাড়াও তিনি পত্রিকা সম্পাদনায় জড়িত ছিলেন। নবনূর পত্রিকা তার সম্পাদনায় প্রকাশিত হত। সৈয়দ এমদাদ আলী ১৯৫৬ সালের ৩ ডিসেম্বর ঢাকায় মৃত্যুবরণ করেন। সৈয়দ এমদাদ আলী, বাংলাপিডিয়া বঙ্গীয় মুসলমান সাহিত্য পত্রিকা, বাংলাপিডিয়া নবনূর, বাংলাপিডিয়া
মনিরুজ্জামান মনি

মনিরুজ্জামান মনি একজন বাংলাদেশী রাজনীতিবিদ ও খুলনা সিটি কর্পোরেশনের সাবেক মেয়র। তিনি খুলনা বিভাগে জন্মগ্রহণ করেন। "KCC staff stop work in protest at attack on mayor"। dhakaherald.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "KCC mayor monitors Khulna markets"। theindependentbd.com। সংগ্রহের তারিখ ২০১৬-০৩-২৪।  "Mayor's Corner"। khulnacity.org। সংগ্রহের তারিখ ২০১৬-০৩-২৪।
মোসাদ্দেক হোসেন বুলবুল

মোসাদ্দেক হোসেন বুলবুল বাংলাদেশ জাতীয়তাবাদী দলের একজন রাজনীতিবিদ তিনি রাজশাহী সিটি কর্পোরেশনের সাবেক মেয়র। বর্তমানে তিনি বিএনপির জাতীয় নির্বাহী কমিটির বন ও পরিবেশ বিষয়ক সম্পাদক হিসেবে দায়িত্ব পালন করছেন। মোসাদ্দেক ১৯৬৫ সালের ৫ জুন রাজশাহীতে জন্মগ্রহণ করেন। তার পিতার নাম আব্দুর রশীদ ও মাতা ফাতেমা বেগম। তিনি ১৯৮১ সিরোইল সরকারী উচ্চ বিদ্যালয় থেকে মাধ্যমিক এবং রাজশাহী সরকারি সিটি কলেজ থেকে ১৯৮৪ সালে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে ভর্তি হন। রাজশাহী বিশ্ববিদ্যালয় থেকে ১৯৮৬ সালে স্নাতক ও ১৯৮৮ সালে স্নাতকোত্তর ডিগ্রি অর্জন করেন। ১৯৯২ সালে তিনি একই বিশ্ববিদ্যালয় থেকে আইনবিদ্যায় স্নাতক সম্পন্ন করেন। মোসাদ্দেক ছাত্রাবস্থায় বাংলাদেশ ছাত্রদলের রাজনীতির সাথে সম্পৃক্ত হন। ১৯৯১ সালে রাজশাহী জেলা ছাত্রদলের সহ-সভাপতি নির্বাচিত হন। ১৯৯৪ সালে তিনি জাতীয়তাবাদী যুবদলে যোগদান করেন। ২০০৩ সালে রাজশাহী মহানগর যুবদলের সভাপতি হিসেবে দায়িত্ব পালন করেন। ২০১০ সালে বিএনপির জাতীয় নির্বাহী কমিটির সদস্য নির্বাচিত হন। ২০০৮ সালে বিএনপির প্রার্থী হিসেবে রাজশাহীর মেয়র নির্বাচনে অংশ নিয়ে পরাজিত হন। ২০১৩ সালে পুনরায় নির্বাচনে অংশ নিয়ে নির্বাচিত হন এবং ২০১৩ সালের ২১ জুলাই থেকে ২০১৮ পর্যন্ত মেয়র হিসেবে দায়িত্ব পালন করেন। মোসাদ্দেক ১৯৯৬ সালে রেবেকা সুলতানা সুমির সাথে বিবাহ বন্ধনে আবদ্ধ হন। এই দম্পতির এক পুত্র ও এক কন্য রয়েছে। "Rajshahi city mayor suspended"। thedailystar.net। সংগ্রহের তারিখ ২০১৬-০৩-২৪।  "Rajshahi city mayor suspended"। observerbd.com। ২০১৬-০৪-০২ তারিখে মূল থেকে আর্কাইভ করা। সংগ্রহের তারিখ ২০১৫-১০-২৭।  "Minu, Rajshahi mayor among 89 charged"। thedailystar.net। সংগ্রহের তারিখ ২০১৬-০৩-২৪।  "Bulbul, Minu sent to jail"। amadershomoys.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Councillor Md Nijam Ul Azim is made Rajshahi city's acting mayor"। bdnews24.com। সংগ্রহের তারিখ ২০১৬-০৩-২৪।  "মেয়রের জীবনালেখ্য"। ইরাজশাহী। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Stray violence marks hartal in Rajshahi"। clickittefaq.com। সংগ্রহের তারিখ ২০১৫-১০-২৭। [স্থায়ীভাবে অকার্যকর সংযোগ] "পুলিশ হত্যা মামলা:মিনু-বুলবুল-নাদিমসহ ৮৯ বিরুদ্ধে চার্জশিট"। doinikbarta.com। সংগ্রহের তারিখ ২০১৬-০৩-২৪।  "Creating employment opportunity in Rajshahi city would be my first priority"। theguardianbd.com। ২০১৬-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Police seek suspension of Rajshahi mayor Bulbul"। risingbd.com। সংগ্রহের তারিখ ২০১৬-০৩-২৪।
অরুণ ব্যানার্জী

অরুণ ব্যানার্জী (ইংরেজি: Arun Bannerjee, হিন্দি: अरुण बनर्जी) ভারতীয় বাংলা চলচ্চিত্রের একজন অভিনেতা। বেপরোয়া (২০১৬) ভ্রূণ (২০১৩) ক্যানভাস (২০১৩) যদি হৃদয়ে লেখ নাম (২০১৩) কার্তিকের বিয়ে (২০১৩) সূর্য - দ্য কিং (২০১৩) দিওয়ানা (২০১৩) ইডিয়ট (২০১২) মাচো মাস্তানা (২০১২) লড়াই (২০১১) আমি আছি সেই যে তোমার (২০১১) আপন শত্রু (২০১১) পিরীতি কাঁঠালের আঠা (২০১১) জোর যার মুলুক তার (২০১০) লাভ সার্কাস (২০১০) সোলজার (২০১০) আহুতি (২০১০) প্রতিদ্বন্দ্বী (২০১০) রাজদ্রোহী (২০০৯) দুজনে (২০০৯) নীল আকাশের চাঁদনী (২০০৯) প্রিয়তমা (২০০৬) রাজু আঙ্কেল (২০০৫) সাথী আমার (২০০৫) মন যাকে চায় (২০০৪)' সাগর কিনারে (২০০৪) শক্তি (২০০৪) দেবা (২০০২) তান্ত্রিক (২০০২) মালাবদল (২০০১) নদীর পাড়ে আমার বাড়ি (২০০১) দেবাঞ্জলি (২০০০) জয় মা দুর্গা (২০০০) পরিচয় (২০০০) শ্বশুরবাড়ি জিন্দাবাদ (২০০০) যুগাবতার লোকণাথ (১৯৯৯) "Arun Banerjee Filmography"। nytimes.com। সংগ্রহের তারিখ ২০১৬-০৩-২৪।  "Watch Arun Banerjee"। ibollytv.com। ২০১২-১১-২১ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Arun Banerjee"। The Times of India। সংগ্রহের তারিখ ২০১৬-০৩-২৪।  "Arun Banerjee Movies"। fridaycinemas.net। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Arun Banerjee"। whatsonindia.com। ২০১৬-১০-০৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Arun Bandyopadhyay pics"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Arun Banerjee"। moviebuff.com। সংগ্রহের তারিখ ২০১৬-০৩-২৪।  "Arun Banerjee"। bookmyshow.com। সংগ্রহের তারিখ ২০১৬-০৩-২৪।  "Actor Arun Bandyopadhyay"। webmallindia.com। ২০১৬-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "'Export - Mithya Kintu Sotti' to release on 9th January"। gomolo.com। ২০১৫-০১-০৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Filmography of Arun Bandyopadhyay"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  ইন্টারনেট মুভি ডেটাবেজে অরুণ ব্যানার্জী (ইংরেজি) অরুন ব্যানার্জী গোমোলো
নাইমা হায়দার

নাইমা হায়দার (জন্ম: ১৯ মার্চ, ১৯৬২) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে পঞ্চম। নাইমা হায়দারের বাবার নাম বদরুল হায়দার চৌধুরী। তার মায়ের নাম আনোয়ারা হায়দার। ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন। এছাড়াও কলাম্বিয়া বিশ্ববিদ্যালয়, সাউদার্ন ক্যালিফর্নিয়া বিশ্ববিদ্যালয়, অক্সফোর্ড বিশ্ববিদ্যালয়, বার্কলে বিশ্ববিদ্যালয়, লন্ডন বিশ্ববিদ্যালয় থেকে ডিগ্রিপ্রাপ্ত হন। নাইমা হায়দার ১৯৮৯ সালে জেলা আদালতের একজন আইনজীবী হিসাবে নাম নথিভুক্ত হন। ১৯৮৯ এবং ১৯৯৩ সালে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৯ সালের ৩০ জুন হাইকোর্ট বিভাগের অতিরিক্ত বিচারক হিসেবে উন্নীত হন। এবং ২০১১ সালের ৩০ জুন একই বিভাগের বিচারক হিসেবে নিয়োগপ্রাপ্ত হন। তিনি ২০২৯ সালের ১৮ মার্চ অবসর গ্রহণ করবেন। ২০১৬ সালের ৪ এপ্রিল, নাইমা হায়দার ও বিচারপতি খিজির আহমেদ চৌধুরী একটি আদেশ জারি করেন যে, মৃত ব্যক্তির ব্যাংক অ্যাকাউন্টের টাকা নমিনি নয় উত্তরাধিকারীরা পাবেন। নাইমা হায়দার ও বিচারপতি খিজির আহমেদ চৌধুরী ২০১৯ সালের ২৫ আগস্ট, বিয়ের কাবিননামার ফরমের ৫ নম্বর কলামে "কনে কুমারী কিনা", এ শব্দ উঠিয়ে দেওয়ার নির্দেশ দেওয়ার পাশাপাশি কুমারী শব্দের স্থলে অবিবাহিত লিখতে বলেন। সুপ্রিমকোর্টের হাইকোর্ট বিভাগের বিচারপতিদের তালিকা[স্থায়ীভাবে অকার্যকর সংযোগ] সুপ্রিমকোর্টের ওয়েবসাইটে বিচারপতিদের জীবন বৃত্তান্ত[স্থায়ীভাবে অকার্যকর সংযোগ] HC gets 9 additional judges হাইকোর্টের স্থায়ী বিচারপতি হলেন নাইমা হায়দার। প্রথম আলো [স্থায়ীভাবে অকার্যকর সংযোগ] "মৃত ব্যক্তির টাকা পাবেন উত্তরাধিকারী, নমিনি নয়"। Bangla Tribune। সংগ্রহের তারিখ ২০২৩-০৭-১২।  "কাবিননামায় কুমারী শব্দ সংবিধান পরিপন্থি: হাইকোর্ট"। www.jugantor.com। সংগ্রহের তারিখ ২০২৩-০৭-১২।  বিচারকদের তালিকা: হাইকোর্ট বিভাগ ওয়েব্যাক মেশিনে আর্কাইভকৃত ২৯ নভেম্বর ২০১৪ তারিখে নাম এবং সংক্ষিপ্ত জীবনী ঢাকা বিশ্ববিদ্যালয়ের আইন বিভাগের প্রাক্তন শিক্ষার্থী যারা বিচারক হয়েছে।
দেবিকা মিত্র

দেবিকা মিত্র (ইংরেজি: Debika Mitra) ভারতীয় চলচ্চিত্রের একজন অভিনেত্রী। তিনি অনেক বাংলা চলচ্চিত্রে অভিনয় করেছেন। ভালোবাসা অন্তহীন (২০১৩) মহানগরী (২০১০) নীল আকাশের চাঁদনী (২০০৯) সাথীহারা (২০০৬) প্রতারক (২০০২) দাদাঠাকুর (২০০১) এবং তুমি আর আমি (২০০১) মাস্টার মশাই (২০০১) ওস্তাদ (২০০১) জয় মা দুর্গা (২০০০) ময়না (২০০০) শ্বশুরবাড়ি জিন্দাবাদ (২০০০) তোমায় পাবো বলে (১৯৯৯) বিদ্রোহ (১৯৯৭) মাতৃভূমি (১৯৯৭) লাঠি (১৯৯৬) ফিরে পাওয়া (১৯৯৩) সুরের ভুবনে (১৯৯২) রাজা বাদশা (১৯৯০) অগ্নীশ্বর (১৯৭৫) "Sadhak Bamakhyapa completes 1000 episodes Indian TV Channel ETV Bangla Show"। washingtonbanglaradio.com। ২০১৫-১২-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Profile Of Debika Mitra"। khabarexpress.com। ২০১৭-১১-০৭ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Debika Mitra pics"। gomolo.com। ২০১৮-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Movies of Debika Mitra & Prosenjit"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Top movies of Debika Mitra"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  "Debika Mitra"। moviebuff.com। সংগ্রহের তারিখ ২০১৬-০৩-২৪।  "Songs of Debika Mitra"। gomolo.com। সংগ্রহের তারিখ ২০১৬-০৩-২৪। [স্থায়ীভাবে অকার্যকর সংযোগ] "Filmography of Debika Mitra"। gomolo.com। ২০১৮-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৪।  ইন্টারনেট মুভি ডেটাবেজে দেবিকা মিত্র (ইংরেজি) দেবীকা মিত্র গোমোলো
আবুল হুসেন

আবুল হুসেন (১৮৯৬ - ১৫ অক্টোবর ১৯৩৮)ছিলেন ব্রিটিশ ভারতীয় লেখক, চিন্তাবিদ ও সমাজসংস্কারক। আবুল হুসেন ১৮৯৭ সালের ৬ জানুয়ারি বেঙ্গল প্রেসিডেন্সির যশোর জেলার পানিসারা গ্রামে নানার বাড়িতে জন্মগ্রহণ করেন। তাঁর পৈতৃক নিবাস যশোর জেলার কাউরিয়া গ্রামে। পিতা হাজী মোহাম্মদ মুসা আলেম ছিলেন।[তথ্যসূত্র প্রয়োজন] আবুল হুসেন ১৯১৪ সালে যশোর জেলা স্কুল থেকে ম্যট্রিকুলেশন পরীক্ষায় পাশ করেন। এরপর কলকাতা প্রেসিডেন্সি কলেজ থেকে আইএ এবং বিএ পরীক্ষায় উত্তীর্ণ হন। ১৯২০ সালে তিনি কলকাতা বিশ্ববিদ্যালয় থেকে অর্থনীতিতে এমএ এবং ১৯২২ সালে বিএল ও ১৯৩১ সালে এমএল ডিগ্রি অর্জন করেন। আবুল হুসেন ১৯২০-২১ সালে কলকাতার হেয়ার স্কুলে শিক্ষক হিসেবে যোগ দেন। এরপর ১৯২১ সালে তিনি ঢাকা বিশ্ববিদ্যালয়ে অর্থনীতি ও বাণিজ্য বিভাগের প্রভাষক নিযুক্ত হন। এছাড়াও তিনি মুসলিম হলের হাউজ টিউটর ছিলেন। ১৯৩২ সালে তিনি শিক্ষকতা ত্যাগ করে কলকাতা হাই কোর্টে আইনজীবী হিসেবে যোগ দেন। বাংলার আইন সভায় গৃহীত ওয়াকফ আইনের মূল খসড়া তিনি প্রণয়ন করেছিলেন। বাংলার মুসলিমদের মধ্যে আধুনিক শিক্ষার প্রসারের উদ্দেশ্যে আবুল হুসেন লেখালেখি করেছেন। বুদ্ধির মুক্তি আন্দোলনে তিনি অংশগ্রহণ করেন। ১৯২৬ সালে ঢাকার মুসলিম সাহিত্য সমাজ গঠিত হয়। তিনি এতে অংশ নিয়েছিলেন। সংগঠনের মুখপত্ররূপে প্রকাশিত শিখা পত্রিকার সম্পাদনায় তিনি জড়িত ছিলেন। তাঁর রচনাবলির মধ্যে রয়েছে: *বাঙালী মুসলমানদের শিক্ষাসমস্যা (১৯২৮) মুসলিম কালচার (১৯২৮) বাঙলার নদীসমস্যা শতকরা পঁয়তাল্লিশ জের সুদ-রিবা ও রেওয়াজ নিষেধের বিড়ম্বনা Helots of Bengal Religion of Helots of Bengal, Development of Muslim Law in British কৃষকের আর্তনাদ কৃষকের দুর্দশা কৃষি বিপ্লবের সূচনা'' তাঁর মৃত্যুর পর বাংলা একাডেমি আবুল হুসেন রচনাবলী নামে তাঁর রচনাসমগ্র প্রকাশ করে। আবুল হুসেন ১৯৩৮ সালের ১৫ অক্টোবর কলকাতায় মৃত্যুবরণ করেন। আবুল হুসেন, বাংলাপিডিয়া "হুসেন, আবুল - বাংলাপিডিয়া"। bn.banglapedia.org। সংগ্রহের তারিখ ২০২১-১১-৩০।  শিখা, বাংলাপিডিয়া